CELEX: 62009CA0302
Language: el
Date: 2009-07-30 00:00:00
Title: Υπόθεση C-302/09: Προσφυγή της 30ής Ιουλίου 2009 — Επιτροπή των Ευρωπαϊκών Κοινοτήτων κατά Ιταλικής Δημοκρατίας

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/10
            
         Προσφυγή της 30ής Ιουλίου 2009 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-302/09)
   2009/C 256/19
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: V. Di Bucci και E. Righini)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, παραλείποντας να λάβει εμπροθέσμως όλα τα αναγκαία μέτρα για να καταργηθεί το καθεστώς ενισχύσεων που κρίθηκε παράνομο και ασύμβατο προς την κοινή αγορά με την απόφαση 2000/394/ΕΚ της Επιτροπής, της 25ης Νοεμβρίου 1999, σχετικά με τα μέτρα ενίσχυσης σε επιχειρήσεις της Βενετίας και της Chioggia που προβλέπονται από τον νόμο 30/1997 και τον νόμο 206/1995, περί απαλλαγών ή μειώσεων των κοινωνικών εισφορών [κοινοποιηθείσα στις 10 Ιανουαρίου 2000 υπό τον αριθμό Ε(1999) 4268, ΕΕ L 150 της 23ης Ιουνίου 2000, σ. 50], και για να ανακτηθούν από τους δικαιούχους οι ενισχύσεις που χορηγήθηκαν δυνάμει του καθεστώτος αυτού, παρέβη τις υποχρεώσεις που υπέχει από τα άρθρα 2, 5 και 6 της αποφάσεως αυτής και από τη Συνθήκη ΕΚ·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία εντός της οποίας η Ιταλία όφειλε να καταργήσει το εν λόγω καθεστώς και να ανακτήσει τις παρανόμως χορηγηθείσες ενισχύσεις έληξε δύο μήνες μετά την κοινοποίηση της αποφάσεως. Έπειτα από περισσότερα από εννέα έτη, οι ιταλικές αρχές έχουν ανακτήσει λιγότερο από το 2 % των εν λόγω ενισχύσεων.